**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**PROCES VERBAL**

**al şedinţei ordinare a Consiliului Local**

**al Municipiului Câmpulung Moldovenesc din 31 iulie 2025**

Şedinţa începe la orele 1000.

Se intonează Imnul de Stat.

Convocarea şedinţei a fost făcută de către primarul municipiului prin Dispoziţia primarului nr. 251/2025.

Sunt prezenţi domnii: Negură Mihăiţă – primar, Berențan Corneliu Petru – viceprimar şi doamna Erhan Rodica - secretar general al municipiului.

Au fost invitați şi participă la şedinţă: Istrate Luminița, Florescu Iuliana, Crăciunescu Diana – Mihaela, Erhan-Vicol Daniela, Niță Luminița, Erhan Andrei, Latiș Mihai și Melen Daniel.

Şedinţa este deschisă de domnul preşedinte Simion Alexandru - Gheorghe, care dă cuvântul d-nei secretar general al municipiului pentru a informa asupra prezenței consilierilor locali la ședință. D-na. secretar general al municipiului informează plenul că sunt prezenți: 16 consilieri locali, lipsesc motivat dnii. consilieri locali: Costeliuc Cornel, Munteanu Mircea și Posa Adrian, astfel încât şedinţa este legal constituită şi îşi poate desfăşura lucrările.

Președintele de ședință dă cuvântul domnului primar pentru a prezenta proiectul ordinii de zi:

1.Aprobarea procesului verbal al şedinţei Consiliului Local al municipiului Câmpulung Moldovenesc din 10.07.2025.

2.Proiect de hotărâre numărul 91/09.07.2025 cu privire la aprobarea modalităților de valorificare a unui volum brut de masă lemnoasă de 7945.61 mc, din proprietatea publică a municipiului Câmpulung Moldovenesc.

Inițiator: Primarul municipiului.

Aviz comisii: Comisia economică.

Raport de specialitate: Direcția tehnică și urbanism, Direcția economică și Compartiment juridic.

3.Proiect de hotărâre numărul 92/09.07.2025 cu privire la aprobarea modului de valorificare a unui volum brut de masă lemnoasă de 676.82 mc, din proprietatea publică a municipiului Câmpulung Moldovenesc.

Inițiator: Primarul municipiului.

Aviz comisii: Comisia economică.

Raport de specialitate: Direcția tehnică și urbanism, Direcția economică și Compartiment juridic.

4.Proiect de hotărâre numărul 93/09.07.2025 pentru modificarea anexei numărul 1 la Hotărârea Consiliului Local nr. 80/25.05.2023 pentru darea în administrare către Direcția Silvică Suceava prin ocoalele silvice din subordine a fondului forestier proprietatea publică a Municipiului Câmpulung Moldovenesc.

Inițiator: Primarul municipiului.

Aviz comisii: Comisia urbanism și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

5.Proiect de hotărâre numărul 94/10.07.2025 privind aprobarea Regulamentului cu privire la decontarea cheltuielilor de transport pentru funcționarii publici din cadrul aparatului de specialitate al primarului municipiului Câmpulung Moldovenesc și instituțiilor subordonate Consiliului Local al municipiului Câmpulung Moldovenesc, fără personalitate juridică.

Inițiator: Primarul municipiului.

Aviz comisii: Comisia juridică.

Raport de specialitate: Direcția economică, Direcția administrație publică și Compartiment juridic.

6.Raport privind activitatea desfășurată de asistenții personali și reprezentanții legali ai persoanelor cu handicap grav în cursul semestrului I 2025, înregistrat la nr. 21070 din 01.07.2025.

7.Raport privind activitatea de soluționare a petițiilor adresate Consiliului Local al municipiului Câmpulung Moldovenesc în semestrul I 2025, înregistrat la nr. 20141 din 10.07.2025.

8.Adresa Bibliotecii Municipale Câmpulung Moldovenesc nr. 292/07.07.2025, însoțită de scrisoarea de intenție a Cenaclului Literar ,,Țara de Sus” nr. 2/07.07.2025.

9.Diverse.

Domnul preşedinte consultă plenul dacă sunt propuneri pentru suplimentarea ordinii de zi.

Domnul primar solicită suplimentarea ordinii de zi cu trei proiecte de hotărâre care au caracter de urgență:

1.Proiect de hotărâre numărul 95/30.07.2025 privind aprobarea contului de execuţie al bugetului general al municipiului Câmpulung Moldovenesc pe trimestrul al II-lea 2025.

Inițiator: Primarul municipiului.

Aviz comisii: Comisia economică.

Raport de specialitate: Direcția economică.

2.Proiect de hotărâre numărul 96/30.07.2025 cu privire la aprobarea finanţărilor nerambursabile din bugetul local al municipiului Câmpulung Moldovenesc pe anul 2025.

Inițiator: Primarul municipiului.

Aviz comisii: Comisia urbanism.

Raport de specialitate: Direcția economică.

3.Proiect de hotărâre numărul 97/30.07.2025 privind aprobarea majorării fondului de rezervă al bugetului local pe anul 2025 și a utilizării fondului de rezervă al bugetului local pe anul 2025.

Inițiator: Primarul municipiului.

Aviz comisii: Comisia urbanism.

Raport de specialitate: Direcția economică.

Se supune la vot suplimentarea ordinii de zi. Se votează cu 16 voturi ,,pentru”

Se supune la vot ordinea de zi pe ansamblu. Se votează cu 16 voturi ,,pentru”.

D-na. secretar general al municipiului – vă reamintesc că aveți obligația legală ca la începutul ședinței să declarați dacă aveți un interes personal față de proiectele aflate pe ordinea de zi care ar putea conduce la un conflict de interese.

Domnul consilier local Varvaroi Vasile anunță că nu va participa la dezbateri și la vot la proiectul de hotărâre numărul 96/30.07.2025 cu privire la aprobarea finanţărilor nerambursabile din bugetul local al municipiului Câmpulung Moldovenesc pe anul 2025.

**Se trece la punctul 1 de pe ordinea de zi (Aprobarea procesului verbal al şedinţei Consiliului Local al municipiului Câmpulung Moldovenesc din 10.07.2025).**

Nu sunt obiecţii.

Se supune la vot. Se votează cu 16 voturi „pentru”.

**Se trece la punctul 2 de pe ordinea de zi (Proiect de hotărâre numărul 91/09.07.2025 cu privire la aprobarea modalităților de valorificare a unui volum brut de masă lemnoasă de 7945.61 mc, din proprietatea publică a municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnică și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 14 voturi „pentru” și 2 ,,abțineri (dnii. consilieri Popescu și Cocuța-Piticari).

Hotărârea a fost adoptată.

**Se trece la punctul 3 de pe ordinea de zi (Proiect de hotărâre numărul 92/09.07.2025 cu privire la aprobarea modului de valorificare a unui volum brut de masă lemnoasă de 676.82 mc, din proprietatea publică a municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 14 voturi „pentru” și 2 ,,abțineri (dnii. consilieri Popescu și Cocuța-Piticari).

Hotărârea a fost adoptată.

**Se trece la punctul 4 de pe ordinea de zi (Proiect de hotărâre numărul 93/09.07.2025 pentru modificarea anexei numărul 1 la Hotărârea Consiliului Local nr. 80/25.05.2023 pentru darea în administrare către Direcția Silvică Suceava prin ocoalele silvice din subordine a fondului forestier proprietatea publică a Municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 2 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 14 voturi „pentru” și 2 ,,abțineri (dnii. consilieri Popescu și Cocuța-Piticari).

Hotărârea a fost adoptată.

**Se trece la punctul 5 de pe ordinea de zi (Proiect de hotărâre numărul 94/10.07.2025 privind aprobarea Regulamentului cu privire la decontarea cheltuielilor de transport pentru funcționarii publici din cadrul aparatului de specialitate al primarului municipiului Câmpulung Moldovenesc și instituțiilor subordonate Consiliului Local al municipiului Câmpulung Moldovenesc, fără personalitate juridică).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică, raportul de specialitate al Direcției economice și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Discuții:

Dl. consilier local Boicu – având în vedere contextul economic, situația inundațiilor și situația șantierelor din municipiu, consider că nu este momentul să ne asumăm aceste chetuieli. Din punctul meu de vedere, cred că putem amâna o perioadă acest proiect.

Se supune la vot proiectul de hotărâre. Se votează cu 12 voturi „împotrivă și 4 ,,abțineri” (dnii. consilieri: Cîrmaci, Macovei, Paziuc și Badale)”.

Hotărârea a fost respinsă.

Dl. președinte de ședință – consultă comisia economică dacă are nevoie de pauză pentru discutarea proiectelor de hotărâre introduse suplimentar pe ordinea de zi.

Dna. consilier local Alvirescu – nu avem nevoie de pauză, comisia economică a studiat proiectele introduse suplimentar pe ordinea de zi.

Se trece la discutarea proiectelor de hotărâre introduse suplimentar pe ordinea de zi:

1.Proiect de hotărâre numărul 95/30.07.2025 privind aprobarea contului de execuţie al bugetului general al municipiului Câmpulung Moldovenesc pe trimestrul al II-lea 2025.

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 15 voturi „pentru” și 1 consilier local nu votează (dl. Varvaroi).

Hotărârea a fost adoptată.

2.Proiect de hotărâre numărul 96/30.07.2025 cu privire la aprobarea finanţărilor nerambursabile din bugetul local al municipiului Câmpulung Moldovenesc pe anul 2025.

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisia nr. 1 avizează favorabil proiectul de hotărâre.

Discuții:

Dl. consilier local Popescu – reiau argumentele d-lui consilier Boicu. Nu sunt împotriva sumei pentru cele 2 Asociații, dar ar trebui să amânăm acest proiect în vederea diminuării sumei. Este o chestiune de bun simț. Felicit și susțin ambii organizatori, sunt binevenite aceste evenimente, dar trebuie să purtăm mai multe discuții în ceea ce privește nivelul finanțării. Propun un vot de amânare, nu vreau să stabilesc eu suma.

Dl. președinte de ședință – doar inițiatorul poate retrage proiectul de hotărâre.

Dl. consilier local Popescu – rog inițiatorul să retragă proiectul, pentru a discuta și stabili suma.

Dl. primar – apreciez interpelarea d-lui consilier Popescu. Având în vedere că aceste evenimente sunt aprobate și în derulare, nu pot retrage proiectul.

Dl. consilier local Macovei – în comisia din care fac parte s-a discutat mult de sumă. Cele 2 Asociații au cerut o sumă mult mai mare, iar noi am diminuat destul de mult suma.

Se supune la vot proiectul de hotărâre. Se votează cu 14 voturi „pentru” și 1 vot ,,împotrivă” (dl. consilier Simion).

Hotărârea a fost adoptată.

3.Proiect de hotărâre numărul 97/30.07.2025 privind aprobarea majorării fondului de rezervă al bugetului local pe anul 2025 și a utilizării fondului de rezervă al bugetului local pe anul 2025.

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 16 voturi „pentru”.

Hotărârea a fost adoptată.

**Se trece la punctul 6 de pe ordinea de zi (Raport privind activitatea desfășurată de asistenții personali și reprezentanții legali ai persoanelor cu handicap grav în cursul semestrului I 2025, înregistrat la nr. 21070 din 01.07.2025).**

Nu sunt discuții.

**Se trece la punctul 7 de pe ordinea de zi (Raport privind activitatea de soluționare a petițiilor adresate Consiliului Local al municipiului Câmpulung Moldovenesc în semestrul I 2025, înregistrat la nr. 20141 din 10.07.2025).**

Discuții:

Dl. consilier local Boicu – sunt 4 petiții din luna ianuarie și încă nu au primit răspuns. Compartimentul de specialitate ar trebui să urgenteze procedura și apoi să transmită răspuns petiționarilor.

**Se trece la punctul 8 de pe ordinea de zi (Adresa Bibliotecii Municipale Câmpulung Moldovenesc nr. 292/07.07.2025, însoțită de scrisoarea de intenție a Cenaclului Literar ,,Țara de Sus” nr. 2/07.07.2025).**

Discuții:

Dna. consilier local Alvirescu – din materiale, reiese faptul că dna. manager Bogoș propune ca Biblioteca Municipală să poarte numele Biblioteca Municipală ,,George Bodea”.

Dl. președinte de ședintă – supunem la vot propunerea. Se votează cu 19 voturi ,,pentru”.

**Se trece la punctul 8 de pe ordinea de zi (Diverse).**

Dl. consilier local Boicu Alin – am observat că mulți cetățeni au început să depună declarațiile de impunere pentru stabilirea taxei de salubrizare, este un lucru bun că au înțeles că trebuie să existe corectitudine. Aceste decizii se pot depune până în luna octombrie, rog să se detalieze procedura de depunere pentru a cunoaște toate aspectele cetățenii.

D-na. director Florescu – prezintă pe scurt procedura.

Dl. consilier local Berențan – după cum ați observat, pe masă aveți un raport cu privire la situația colectării deșeurilor. Prezintă pe scurt raportul. Cei care nu au primit cele 3 pubele, rog să se adreseze la caseria firmei Fritehnic, ori să mă conteze pe mine sau dl. director Melen. Persoanele juridice trebuie să se adreseze caseriei de la firma Fritehnic pentru a perfecta un nou contract. Informez cetățenii că începând de luni se vor amplasa 2 containere pentru textile, unul în spate la Hotel Zimbru și celălalt în parcarea de la piață. Rog cetățenii să nu depoziteze alte deșeuri, amenzile sunt foarte mari. Începând cu 1 august, firma Fritehnic a modificat graficul de colectare pentru persoanele juridice, este postat pe site.

Dl. președinte de ședință – aveți un calcul cât trebuie să plătească primăria?

Dl. consilier local Berențan – nu avem un calcul exact.

Dl. consilier local Popescu – pentru a veni în sprijinul cetățenilor, propun să introduceți o secțiune pe site pentru a ști cu exactitate ce documente trebuie să prezinte cetățenii pentru decizia de impunere în vederea stabilirii taxei de salubrizare pentru cei care locuiesc în străinătate. Este un ordin al Ministerului Afacerilor Externă care publică lista documentelor necesare. Pentru o claritate a cetățenilor, indicat ar fi și o secțiune cu privire la progresele, gradul și graficul lucrărilor din municipiu. Propun invitarea la ședința următoare a organizatorului Bucovina Ultra Roks și a șefei de la Serviciul de la Evidența Populației pentru a avea o idee mai clară despre situațiile întâmplate. Salut adoptarea și eliberarea cărților de identitate electronice, chiar am promovat activ pe pagina personală această facilitate pentru a ușura munca funționarilor. Solicit un vot pentru invitarea celor 2 persoane la o discuție pentru a clarifica toate elementele. Cetățenii sunt îndreptățiți să cunoască ce se întâmplă la noi. Nu suntem organ de anchetă și nici nu este un atac la adresa funcționarilor, vreau doar să clarificăm situația.

Dl. primar – au apărut în presă, fel și fel de acuze față de anumiți funcționari publici care nu au nicio legătură cu realitatea. Referitor la eliberarea cărților de identitate, este o anchetă, instituțiile abilitate fac verificări, conducerea primăriei are toleranță zero față de corupție. Consiliul local nu este organ de anchetă, noi avem alt rol. Noi nu facem circ aici, trebuie să respecte legislația. Atâta timp cât este anchetă, persoanele respective nu au voie să destăinuie nimic din dosar. Îmi mențin toate declarațiile, colegii care sunt anchetați beneficiază de prezumția de nevinovăție. Până nu va fi o decizie definitivă, nu putem face acuzații.

Dl. consilier local Paziuc – cred că acele persoane au fost umilite suficient, nu cred că ne ajută cu ceva să le chemăm aici. Referitor la ultramaraton, participanții au semnat documente și și-au asumat anumite riscuri, nu este nimeni vinovat. Nu trebuie să ne agățăm de orice pentru a face un subiect de scandal. Mi se pare că transformăm în cu totul altceva ședințele de consiliu.

Dl. consilier local Varvaroi – colegul nostru continuă cu populismul. Avem alte probleme de rezolvat în Câmpulung, cea mai importantă problema este colectarea deșeurilor și multe altele. Referitor la decesul acelei persoane, a fost un accident, dosarul penal este deschis privitor la faptă nu asupra unei persoane. Este în afara legii să chemi acele persoane în ședința de consiliu. Haideți să lăsăm organele abilitate să-și facă treaba, alta este menirea noastră.

Dl. președinte de ședință – supunem la vot propunerea d-lui consilier local Popescu. Se votează cu 12 voturi ,,împotrivă”, 2 voturi ,,pentru” (dnii. consilieri Popescu și Cocuța-Piticari), 1 ,,abținere” (dl. consilier Cîrmaci) și nu votează d-na. consilier Badale.

Dl. consilier local Macovei – un lucru bun cu completarea deciziilor pentru stabilirea taxei de salubrizare, în viitor vom avea o situație clară a persoanelor. Pentru a evita o tragedie, ar fi indicat să se verifice malurile și să îndiguim pâraiele. Felicit investiția heliportului, toți cetățenii sunt multumiți de investiție. Din nou solicit să se reia procedura cu Casa de Cultură să identificăm a cui este terenul din spate.

Dl. primar – ce s-a întâmplat la Broșteni este un dezastru, elicopterele au intervenit la 126 de cazuri. Specialiștii ne-au confirmat cât este de util heliportul la Câmpulung, ei lucrează la minut. În perioada următoare o să vedeți anumite elicoptere, vor face niste simulări în caz de situații de urgență. Sunt mulțumit de acestă investiție, este vorba de salvarea unor vieți omenești.

Dl. consilier local Paziuc – prezintă pe scurt situația ridicării și colectării gunoiului la Spitalul de Psihiatrie. Nu înțeleg cum se poate tripla suma de plată, dacă nu vom rezolva această problemă vom distruge agenții economici. De ce trebuie să plătim pentru ridicarea cartonului, dacă este firmă la Suceava care îți oferă o anumită sumă de bani. Este o bătaie de joc.

Dl. consilier local Varvaroi – cu acestă problemă mă confrunt și eu. Am trimis notificare firmei Fritehnic că nu voi plăti factura și voi acționa în instanță. Am fost anunțați că nu vor ridica gunoiul din august, ei sunt obligați să-l ridice. Am discutat și cu alți agenți economici din alte părți, doar la noi se întâmplă acest lucru. Unele primării din zonă au câte un angajat care este prezent la cântărirea gunoiului. La câte cântăriri a fost prezent cineva din primărie? Trebuie să analizăm și să găsim soluții.

Dl. consilier local Berențan – informează că persoanele care locuiesc pe Bodea au început să completeze decizii de impunere pentru stabilirea taxei.

Dl. consilier local Popescu –cunoaștem stadiul lucrările de la Colegiul ,,Dragoș Vodă”, ar trebui să urgentăm lucrările. Nimeni nu a fost împotriva heliportului, este o premiză greșită. Cele 50 de familii din zonă au cerut altă locație, nimeni nu a demarat vreo acțiune împotriva obiectivului. Felicitări pentru investiție, dar putea fi amplasată în altă locație. Referitor la invitarea celor 2 persoane, este vorba de o clarificare, nu învinovățim pe nimeni. Discuția respectivă poate avea loc și în afara ședinței de consiliu, nu facem acest lucru de populism. Noi avem abilitatea de a invita persoanele/instituțiile cu care colaborăm, este vorba de bani publici și siguranța celor care participă.

Dl. primar – vom avea o ședință publică cu Fritehnic.

Dl. consilier local Macovei – oriunde ar fi fost locația pentru heliport, cei de la USR ar fi fost împotrivă.

Dl. consilier local Cîrmaci – o investiție benefică este heliportul. Cei de la ajutorul social ar trebui puși să desfunde sanțurile și gaigărele care s-au înfundat în urma ploilor abundente. Pe străzile unde s-au efectuat lucrări să se aibă în vedere repararea/reabilitarea lor.

Dl. consilier local Maftean – să se găsească o soluție pentru mașinile parcate pe străzile colaterale din Bodea până la spital, deoarece crează probleme.

Dl. președinte de ședință - dă cuvântul din rândul invitaților.

D-na. Andronicescu Ana – solicită racordare apă la locuința din str. Calea Bucovinei, nr. 181. La punctul de colectare de la Cangur sunt niște resturi de fier beton, trebuie tăiate pentru a evita o tragedie. Pentru aceste solicitări voi depune cerere.

Dl. președinte de ședință – o să primiți răspuns la solicitările dvs.

Nemaifiind alte probleme, domnul preşedinte declară închise lucrările şedinţei ordinare.

Drept pentru care s-a încheiat prezentul proces-verbal.

Şedinţa se încheie la orele 1330.

**PREŞEDINTE DE ŞEDINŢĂ, SECRETAR GENERAL,**

**Simion Alexandru - Gheorghe Erhan Rodica**

**Întocmit,**

Ropcean Luminița-Georgeta